./data/phi0914/phi00135/phi0914.phi00135.perseus-lat1.xml
Titus Livius (Livy)
corporis custodes,       cum in oculis res gereretur, pavor primo cepit;  deinde, postquam abire Aetolorum agmen videre, concurrunt ad relictum tyranni       corpus, et spectatorum turba ex custodibus vitae mortisque ultoribus facta est             nec movisset se quisquam, si extemplo       positis armis vocata in  contionem multitudo fuisset et oratio habita tempori conveniens,       frequentes inde retenti in armis Aetoli sine iniuria cuiusquam;  sed, ut oportuit in consilio fraude coepto, omnia in       maturandam perniciem eorum, qui fecerant, sunt acta   dux regia inclusus diem ac noctem in scrutandis thesauris       tyranni absumpsit; Aetoli velut capta urbe, quam liberasse videri volebant, in       praedam versi   simul indignitas rei, simul       contemptus animos Lacedaemoniis ad coeundum fecit  alii dicere exturbandos       Aetolos et libertatem, cum restitui videretur interceptam, repetendam; alii, ut       caput agendae rei esset, regii generis aliquem in speciem adsumendum   Laconicus eius stirpis erat puer admodum, eductus cum       liberis tyranni; eum in equum imponunt et armis arreptis Aetolos vagos per urbem       caedunt   tum regiam invadunt; ibi Alexamenum cum       paucis resistentem obtruncant  Aetoli circa  Chalcioecon — Minervae aereum est templum — congregati caeduntur;            pauci armis abiectis pars Tegeam pars       Megalen polin perfugiunt; ibi comprensi a magistratibus sub corona venierunt             Philopoemen audita caede tyranni profectus       Lacedaemonem cum omnia turbata metu invenisset,  evocatis principibus et oratione habita, qualis habenda ab Alexameno fuerat,       societati Achaeorum Lacedaemonios adiunxit,  eo       etiam facilius, quod ad idem forte tempus A Atilius cum quattuor et viginti quinqueremibus ad Gytheum accessit